खबरें फटाफट
अंबेडकर शिक्षक संघ का स्नेह मिलन कल
बाड़मेर|राजस्थान अंबेडकर शिक्षक संघ का स्नेह मिलन 1 जनवरी को दोपहर 1 बजे चौहटन रोड स्थित हनुमान मंदिर में होगा। संघ के जिलाध्यक्ष अर्जुन कुमार तंवर ने बताया कि बैठक प्रदेश उपाध्यक्ष मूलाराम खोरवाल जोधपुर जिलाध्यक्ष किस्तुराराम बारुपाल के आतिथ्य में होगी।
वरिष्ठशिक्षकों के प्रशिक्षण केंद्र बदले
बाड़मेर|वन विभाग की प्रतियोगिता के कारण गणित-विज्ञान विषय के वरिष्ठ शिक्षकों का प्रशिक्षण केंद्र बदले गए हैं। डीईओ माध्यमिक शिक्षा गोरधनलाल सुथार ने बताया कि पहले 1 से 10 जनवरी तक प्रशिक्षण केंद्र रामावि रामूबाई राउमावि गांधी चौक में होने थे, लेकिन 9 10 जनवरी को वन विभाग की प्रतियोगी परीक्षा के कारण गणित विषय के वरिष्ठ शिक्षकों का प्रशिक्षण अब केंद्र होली ऐजिंल पब्लिक स्कूल, डाइट के सामने तथा विज्ञान विषय के वरिष्ठ शिक्षकों का प्रशिक्षण केंद्र मदन टेरेसा सी.सै.वि रीको ऐरिया में किया गया है।
अटलसेवा केंद्रों पर 4 को शिविर
बाड़मेर|जिले के उचित मूल्य दुकानदार खाद्य सुरक्षा प्राप्त लाभार्थियों की सीडिंग का कार्य अविलंब पूरे करवाएं। जिला रसद अधिकारी राकेश शर्मा ने बताया कि जिन लाभार्थियों का सीडिंग कार्य अब तक पूरा नहीं हुआ उन्हें सूचीबद्ध कर 4 जनवरी से अटल सेवा केंद्रों पर आयोजित होने वाले शिविर में पूरा करवाएं।
स्वघोषणाआवेदन की अंतिम तिथि आज
बाड़मेर|अतिरिक्त निदेशक प्रारंभिक शिक्षा राजस्थान बीकानेर के निर्देशानुसार स्वघोषणा आवेदन गुरुवार तक डीईईओ कार्यालय बाड़मेर में जमा करवाएं। डीईईओ कैलाशचंद्र तिवाड़ी ने बताया कि 1 अप्रैल 2010 से पूर्व मान्यता प्राप्त विद्यालय जिन्होंने पूर्व में प्रारुप 1 में स्वघोषणा भरकर प्रस्तुत नहीं की हैं। वे 31 दिसंबर तक प्रारुप 1 में स्वघोषणा भर कर जमा कराएं।
छात्रविरोधी नीति के खिलाफ संघर्ष होगा
बाड़मेर|स्टूडेंट फैडरेशन ऑफ इंडिया का 45वां स्थापना दिवस जिला कार्यालय में मनाया। जिलाध्यक्ष जगदीश जाखड़ ने ध्वजारोहण कर संगठन के इतिहास उपलब्धियों की जानकारी दी। इस दौरान कार्यकर्ताओं ने क्रांतिकारियों की शहादत को याद किया। साथ ही सरकार की छात्र विरोधी नीति के खिलाफ संघर्ष करने का संकल्प लिया। कार्यक्रम में छात्र नेता रामदेव गोदारा, जितेंद्र सिंह, हुकमाराम मेघवाल, किशन जांगिड़, नरेश डऊकिया, हिम्मत जाखड़ सहित कई मौजूद थे।
बामसेफका राष्ट्रीय अधिवेशन संपन्न
बाड़मेर|बामसेफ एवं भारत मुक्ति मोर्चा का 32वां राष्ट्रीय अधिवेशन हैदराबाद में संपन्न हुआ। पांच दिवसीय अधिवेशन में लाखों कार्यकर्ताओं ने भाग लिया। अधिवेशन में देश के ज्वलंत मुद्दों पर चर्चा हुई। अधिवेशन 25 से 29 दिसंबर तक आयोजित हुआ। अधिवेशन की अध्यक्षता बामसेफ के राष्ट्रीय अध्यक्ष वामन मेश्राम ने की। जिला संयोजक जोगाराम मंगल ने बताया कि अधिवेशन में बामसेफ के कार्यकर्ताओं ने भाग लिया।
kas_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva